Tu mano laimingoji žvaigždė
Nes švieti man Kad ir kur esi
Tik pagalvoju apie tave Ir nušvintu
Ir man reikia tavo šviesos Ir, mažuti, tu žinai
- Aha. Ir žiūrėk į kamerą. - Žvaigždės šviesa šviesi…
Taip ir varyk.
Sėkmės leprekonė prisijungs priedainyje.
Žvaigždės šviesa šviesi Pirmoji šios nakties žvaigždė
Ir op, ir op, ir dukart kairėn.
Gerai varai!
O vargeli.
Stop.
Tau tikrai nesiseka, Seme Grinfild.
Kam, man?
Nepyk, Seme.
Prieš vėl filmuodamos, turim surasti, kas tau neštų sėkmę.
Eime.
„SAMERLANDAS“ MERGAIČIŲ NAMAI
Gal kas nors iš čia padės.
Matau, papildei kolekciją.
- Taip. Sėkmę nešanti gervė… - Geras.
…sėkmingoji vokiška kiaulė.
Japoniška mojuojanti katė.
- Šita žiauriai sėkminga. - Šaunu.
Žaislinis arkliukas iš Švedijos. Visus sėkmės talismanus sudėjau drauge,
kad savaitgalis praeitų sėkmingai.
Gudruolė.
- Tave pasiims penktadienį, tiesa? - Aha.
Matau, paruošei vietą ir sėkmingajai monetai.
Taip! Tik jos man trūksta.
Suraski monetą, paimki ją…
ir visą dieną sėkmė lydės tave.
Pabaikime vaizdo įrašą.
- Pabaikim. - Seme? Štai ir tu.
Tavęs laukia socialinė darbuotoja.
Iki, Seme. Sėkmės!
Kur ji eina?
Ji peraugo.
Na, visos tavęs pasiilgsime.
O jei pasilikčiau čia dar kelioms dienoms?
- Seme, kalbėjome apie tai ir… - Žinau.
Tik pamaniau, kad dėl Heizelės
gal pasilikčiau ilgiau, išlydėčiau ją į vizitą.
Jei priklausytų nuo manęs, sutikčiau, bet tau jau 18 m.
- Tokios taisyklės. - Tik dvi dienas.
Žinau, jaudiniesi, bet išsikraustai į nuosavus namus.
Bus nuostabu.
O penktadienį gali užsukti lankymo valandomis,
pamatysi Heizelę prieš jai išeinant.
Aha, gerai.
Pasimatysime apačioje.
Nesu tikra, kad aš pasiruošusi.
Dievinu apsikabinimus.
Žinau.
Negalvok, kad išeinu ir nepabaigsim vaizdo įrašo.
Tuo tarpu pasimokysiu tuos šokio žingsnelius.
Pasimatysim penktadienį prieš vizitą.
O jei rasi sėkmingąją monetą?
Tikrai atnešiu ją.
Labas, Samanta. Svarbi diena.
Čia tavo dokumentai.
Mano gyvenimas dėžutėje.
- Pasiruošusi? - Pasiruošusi.
TERNERIŲ NAMAI SEMĖ GRINFILD - ĮRAŠAI
PIRMASIS SEMĖS VIZITAS SAVAITGALĮ!
KOULMENŲ NAMAI
GLOBOS PABAIGA SEMĖ GRINFILD
VAIKO ĮKURDINIMO ĮSTAIGA
KOULMENŲ NAMAI PARKERIŲ NAMAI
Regis, mums nepasisekė surasti tau nuolatinės šeimos.
Aha, nespėjau į tą traukinį.
Iš gerosios pusės žvelgiant, nebereikės puoselėti vilčių.
Na, tikiuosi, tau patiks naujoji vieta.
Turi studijuoti arba dirbti, kad galėtum ten gyventi.
Mano nuotolinės paskaitos prasidėjo praeitą savaitę,
o dirbti pradedu nuo rytojaus 8 val.
Puiku.
Įtariu, tau jų reikės.
Ačiū.
Regis, todėl ponia Rivera pasiūlė atnešti atsarginius.
Taip turbūt saugiau.
Tai jūs kas savaitę su manim susisieksit ar…
Kitą mėnesį kas nors iš įstaigos paskambins,
bet šiaip tu oficialiai savarankiška.
Ačiū.
Sėkmės.
„VERSLININKYSTĖ NUO NULIO“
NENAUJA KNYGA „ĮVADAS Į VERSLININKYSTĘ“
8.00 VAL. „GĖLĖS IR NE TIK“
„Nepavėluok.“
Gerai, visata, manai tu labai kieta?
Še tau, visata.
„GĖLĖS IR NE TIK“
DAILĖS REIKMENYS GĖLĖS - DARBELIAI - NAMAMS
Dėkui Bilai. Nepamiršai palaistyti narcizų?
Ir, jei gali,
išpakuok vienaragių lemputes, išdėliok gimtadieninius balionus.
Ir dar, pažadu, čia paskutinis,
nueik patikrinti tualeto prieš mums atsidarant.
Tiesiog išlaikyk mano parduotuvę gražią.
Labas rytas, pone Hamondai… Harmonai.
Seme! Tiksliai laiku. Man patinka.
Tikiuosi, žiūri ir mokaisi, Bilai.
Ir prašyčiau vadinti mane Marvu.
Supratau, Marvai.
Dėl tavęs priėmiau turbūt geriausią sprendimą gyvenime.
BLIZGUČIAI LAI JŪSŲ DARBAI ŽIBA
Sveiki, Marvai.
Ei, Seme, savo CV neminėjai, kad…
turi cirko akrobatės patirties.
Nebent praskaičiau tai.
Atsiprašau, kad trukdau.
Kaip jie atsidūrė ant…
Žinai ką?
Nesikrimsk. Turiu darbelį kaip tik tau.
Štai taip, Seme. Gali dirbti lauke.
Sutvarkyti vežimėlius.
Jė!
Rytoj seksis geriau. Aš įsitikinęs.
Neprarandu vilties, Marvai.
MERGAIČIŲ NAMAI „SAMERLANDAS“ VARDAS - LAIKAS NUO - LAIKAS IKI
Džiugu, kad atėjai.
- Kažkas nutiko? - Jos savaitgalio vizitą atšaukė.
O ne.
Taip, ji laukė prieangyje, kai jie paskambino.
Nukėlė kitai dienai?
Ne, bet viena pora nori pirmąkart apsilankyti sekmadienio popietę.
ĮKURDINIMO SĄRAŠAS: HEIZELĖ MERFI KELIŲ NAMAI
Sveikutė.
Jie neatvažiuos.
Žinau. Man labai gaila, Heizele.
Kas jei niekad nerasiu sau šeimos?
Tik šįkart truputį nepasisekė.
Aišku, kad rasi.
Tu neradai.
Taip, bet tu - ne aš.
Tu sėkmės leprekonė, nepamiršai?
Visad randi aukso puodą, taip ir dabar bus.
Rasi savo nuolatinę šeimą.
Kas žino?
Gal tai ta sekmadienį atvyksianti pora.
Gal tai jie.
Aha, gal.
Ir gal tu man iki to laiko surasi sėkmingąją monetą.
Mauk iš čia, katine. Neškis savo nesėkmes kitur.
O dabar čia vieta dviem.
Kodėl negalėjo tiesiog pasisekti?
Dovanok. Nepapasakojau pirmos dalies.
Mano draugė Heizelė šiandien galėjo pasistūmėti, kad būtų įvaikinta,
bet nieko neišėjo.
Jos savaitgalio vizitą atšaukė.
Gal tai neatrodo svarbu,
bet, patikėk, tikrai svarbu.
Galimybė rasti nuolatinę šeimą nepasitaiko taip dažnai,
o kuo vyresnė esi, tuo sunkiau.
Sekmadienį ji susipažins su nauja pora.
Jei galėčiau jai suteikti truputį sėkmės…
Bet negali kam nors duoti to, ko pats niekad neturėjai.
Bet vis tiek, jei galėčiau,
ir jei sėkmė būtų kažkas apčiuopiamo,
atiduočiau ją visą Heizelei.
Kad ji galėtų susirasti šeimą
ir nebūtų vieniša kaip aš,
nesėdėtų ant kelkraščio
kalbėdama su katinu.
Nėra už ką!
Na, ir ką tu pasakysi, Heizele?
Suraski monetą, paimki ją ir visą dieną sėkmė lydės tave.
NAMŲ DARBAI SĖKMINGAI ĮKELTI!
Sėkmingosios monetos egzistuoja.
Ponia Rivera, sveiki. Galiu vėliau užsukti po darbo?
Turiu kai ką ypatingo Heizelei jos rytojaus vizitui.
Puiku.
Ir prašau nesakyti jai. Noriu, kad būtų staigmena.
Taip!
Labas rytas suraitytas.
Sveiki, Marvai.
Regis, kai kas pagavo cinkelį.
Rytoj netvarkysi vežimėlių.
Tau skirta dirbti su stikliniais indais.
- Nuostabu. - Gero vakaro.
Ačiū. Bus geras. Keliauju nustebinti savo draugės Heizelės.
AUTOMATINIS NULEIDIMAS 9000
„KASKART NULEIDŽIA“ GARANTUOTAI!
Mano kvailos nesėkmės.
Tu sugrįžai.
Pameni, sakiau, norėjau suteikti sėkmės savo draugei Heizelei
rytojaus vizito metu?
Na, spėk.
Kai vakar išbėgai, kaip tik radau kai ką.
Teisingai. Išties radau sėkmingąją monetą.
Ir ką aš padariau? Nuleidau ją tualete.
Ką tu padarei?
Nuleidai mano monetą tualete?
Kodėl taip padarei?
Tu ką tik prakalbėjai.
Tai tu.
Tu davei man tą sėkmingąją monetą.
Prašau, man tereikia dar vienos.
Palauk!
Palauk! Sugrįžk!
Man tik reikia monetos mano draugei Heizelei.
Kaip mano diena? Nuostabi! Ačiū. Tiesiog puiki.
Praradau kelioninę monetą ir mane per visą miestą
vijosi nepailstanti žmonių zombė.
Amžinai su tais bjauriais ilgais slaptažodžiais.
Pataikiau.
Dabar dėl tos monetos problemos. Kodėl kalbies su savimi, Bobai?
Repetuoju, kad, kai mane ištrems visiems laikams, turėčiau su kuo…
Ne.
KLAIDA
Iš kokios tu išprotėjusių žmonių padermės?
Kas tu per išprotėjęs kalbantis katinas?
Škotiškas sėkmės katinas, akivaizdu.
Bet juodos katės neša nesėkmes.
Prašyčiau, Škotijoje juodos katės laikomos sėkmės ženklu.
- Čia Škotija? - Ne!
Ir žmonėms čia negalima.
- Kur tas „čia“? - Turi išeiti. Dabar pat.
Mielai išeisiu,
kai tik duosi man dar vieną sėkmingąją monetą.
Aš nedaviau tau monetos.
Ji iškrito iš antkaklio, kai priviliojai mane ta skania mėsiška duona.
Tai „Panini“ sumuštinis.
Koks skirtumas. Tai tebuvo gudrybė pavogti mano kelioninę monetą.
Kelioninę monetą?
Mums, Sėkmės šalies gyviams, nesiseka jūsų pasaulyje,
tad dėl viso pikto nešiojamės truputį sėkmės.
Pasakei „Sėkmės šalies“?
Slėpkis!
Laba diena, džentelmenai.
Sveikas sugrįžęs, Bobai. Parvykai 18.06 val.
Leprekonai?
Ar anapus nutiko kas nors neįprasto?
Ne.
BOBAS - SEKTORIUS: A113 MONETA GRĄŽINTA
Matau, radai užblokuotą sėkmės kelią.
Statybų aikštelė. Nenuostabu.
Aha, atrodo, Polės spragėsių krautuvėlė įsitvirtins.
Niekis. Du spustelėjimai ir apeisim.
Kertu, kad reikės trijų.
Tu teisus, Kvinai.
Sėkmė vėl keliauja nevaržoma.
Ei, jūs matėt kur nors Džerį? Jis dažniausiai mane užregistruoja.
Jis Monetų bazėje. Ten reikėjo pagalbos.
Monetų bazėje?
Tad prižiūrim jo kelio kates.
Džeris sakė, kad jis visada už tave priduoda kelioninę monetą,
tad dabar ją paimsime mes.
Ujui.
Žinot ką, šiandien aš tiesiog pats ją priduosiu.
Kaip pasakysi, Bobai. Sėkmės tau.
Aha. Perduok Kapitonei linkėjimų. Žinom, kaip ji tave myli.
Bet ji nemyli jo.
- Čia ironija. - Koks tu protingas.
Ką aš padariau?
Man nederėjo stabtelti ėsti žmonių maisto.
Tikrai neturėjau prakalbėti prie žmogaus.
Tikrų tikriausiai neturėjau leisti žmogui, pametusiam mano kelioninę monetą,
sekti paskui mane portalu!
Gerai, bet tie leprekonai kažką sakė apie Monetų bazę.
Gal galėtume gauti monetą ten.
Ten galima tik leprekonams, o tu nesi leprekonė!
Bet gal galėčiau būti.
Ką?
Manai, nudroši į leprekonų rūbinę
ir pasiskolinsi drabužių?
- Nuostabi mintis. Varom. - Ne, palauk. Stok!
Sustok tik!
Ei, Bobai. Viskas gerai?
Aha, tik tampau kojas.
Aiškutis.
Net jei galėtum užsimaskuoti nenormaliai didele leprekone,
aš negaliu praeiti pro Kapitonę, nepridavęs monetos.
O jei priduotum šitą?
Čia saga.
Ir galų gale jie tai supras,
ir jei tada neturėsiu sėkmingosios monetos, mane ištrems.
Gerai, bet gal su saga išloštume truputį laiko,
kol gausim sėkmingąją monetą iš Monetų bazės.
- Tuomet pasiskolinčiau ją savo drau… - Draugei Heizelei.
Taip, tiek supratau.
Kas? Kartoji tai kokį šimtąjį kartą.
Nueisim į Monetų bazę pasiimti vienos monetos.
Aš ja pasinaudosiu pirma, o paskui ji visa tavo.
Ir tada aš iškeliausiu.
Niekad nebeišvysi mano veido.
Puiku. Beje, aš Semė.
Čia tik darbo santykiai. Vardai nesvarbūs.
Bet aš jau girdėjau, kai jie tave vadino Bobu.
Gerai. Taip, Bobas.
Sveikos sugrįžusios, kelių katės. Įmeskite monetas ir eikite toliau.
Tik tiek. Pirmyn, kačiukai.
Įmeskit savo kelionines monetas.
Eikit toliau.
Šiandien 64-as sektorius, Džoune.
Nigerija.
Pasimatysim, Kapitone.
- Ten Kapitonė? - Aha, tai ji.
Ji išties manęs nemėgsta.
Gal jai nepatinka katės.
Na, kitos katės tai jai patinka.
Tai koks planas?
Taip. Išsliūkink pro anas duris. Aš užimsiu Kapitonę.
Kai būsi saugi, įmesiu sagą ir susitiksim kitoje pusėje.
Paprasta. Sėkmės mums abiem.
Malonus sėkmingųjų monetų dzingsėjimas.
Pasaulyje nėra geresnio garso.
Bobai, ko tu lauki? Mesk savo monetą.
Aha, turiu ją čia, Kapitone.
Bet pirma, kaip šiandien sekasi?
Gerai, Bobai, ką sugalvojai?
Kodėl katinas negali paklausti viršininkės, kaip ji laikosi?
Nes tai keista, Bobai.
Nes niekad manęs nieko neklausi, Bobai.
Nes mes net nemėgstame vienas kito, Bobai.
Nes nuo tavęs man šiaušės ir visada šiaušis plaukai, Bobai.
Tik tiek? Aiškutis.
Ė, Kapitone, mėgsti juokelius?
Tik juokingus, Bobai.
Tiesa. Na, tuomet tau patiks šis.
Kas liko iš lito?
Nežinau, Bobai. Kas?
Nesvarbu, kas liko, tai - Miko.
Nejuokinga.
Aha, ne pats geriausias.
- Pasimatysim vėliau, Kapitone. - Jei tik pasimatysim, Bobai.
Leprekonų rūbine, mes pakeliui.
Sveika sugrįžus, Šerle. Judam.
DŽERIS
Nenoriu smalsauti, bet ar tu turi pirštus?
Nykščius. Tai - polidaktilija.
„Džeris“. Jis tavo draugas, tiesa?
Labiau asistentas.
Tu tikras, kad jis neprieštaraus?
Džeris niekad neprieštarauja.
Ir gana tų klausimų.
Tik darbo santykiai, pameni? Mums nereikia pažinti vienas kito.
Aha, gerai.
Ir jis klausia „Tu šoki airišką stepą?“
Pamiršom patikrinti išvietes.
Skubėk, kol kas nors nepamatė.
- Tada jis truputį pašoko džigą. - Džigą? Ne. Turi parodyti…
Laba diena, damos.
Ką tu čia veiki, Bobai?
Aha, kelių katės turi savo persirengimo kambarius.
Aš tik… Na, aš…
- Žinot… - Padeda man.
Jis mano gidas, supažindina su Sėkmės šalies leprekonų darbu.
- Jergutėliau, na ir didelė mergina. - Aha.
Aš Semė.
Iš kur tu?
Ji iš… Žinot…
Latvijos! Teisingai. Ji iš Latvijos.
Ei, Sierša, ar ne Klodaga sakė, kad sutiko latvį „Gauruotoj citrinoj“
ir jis taip pat buvo dičkis?
Aha, sakė.
Na, šaunuoliai latviai, kad tokius didelius užaugina.
Regis, ne visi sėkmės gyviai mažučiai kaip mes, e?
- Malonu susipažinti. - Smagaus tau turo.
- Nedaryk nieko, ko mes nedarytume. - Tu begėde.
Kokios jos mielos ir mažytės.
Ir stebėtinai mažiau protauja nei įprastai.
Visiškai patikėjo.
Kita stotelė - sėkmingoji moneta.
- Taip. - Ir tada tu iškeliausi.
- Taip. - Kartok paskui.
- Ir tada tu iškeliausi. - Ne, tu iškeliausi.
Taip, supratau. Pajuokavau.
Sveika atvykusi į Sėkmės šalį.
Neįtikėtina.
Sveikutis.
Aha.
Labas rytas.
Čionai. Nespėsi mirktelt, kaip atsidursim Monetų bazėje.
- Lipk paskui mane ant disko. - Gerai.
Ir pirmyn.
Tiesiog šypsokis ir mojuok.
- Sveikas, Bobai. Papietausim šią savaitę? - Aha, kodėl gi ne.
Gerai, metas perlipti.
- Labas rytas, Bobai. - Sveika, Bete.
Kol kas kaip per sviestą, Seme. Niekas tavęs nė nepastebėjo.
Seme?
Seme!
Girdėjai apie Džo? Jis prisijungė prie sėkmės gamintojų sąjungos.
Puiku. Jis linksmuolis.
Kaip tau gali taip nesisekt?
Aha, gali žiauriai nesisekti.
Na, norėčiau, kad būtum aiškiai tai pasakius, prieš mums sudarant sandėrį.
Sveiki, bičiuliai. Sveikučiai.
Tik tikrinu bėgių sukibimą.
Čia nebūna nesėkmių.
Tad jei nori tos sėkmingosios monetos savo mažajai draugei, geriau prisiderink.
Tą ir stengiuos padaryti.
Na, čia ir yra tavo pirmoji klaida.
Sėkmės gyviai nesistengia.
Jiems nereikia.
Ir liaukis prakaitavus. Jie to irgi nedaro.
Aišku, gerai.
- Pasistengsiu. - A-a.
Turiu omeny, pasistengsiu suvaidinti, kad nesistengiu.
Geras atsakymas.
Turime surasti Džerį.
Jis išmano, kaip veikia tie monetų reikalai.
Jis ypač linksmas, apsirengęs žaliai.
Jie visi taip atrodo.
Į sveikatą, draugai. Kas geresnio?
Štai ir jis.
Onilai!
Oraili, Odonohiu.
Bari.
Nepamiršau ir tavęs, Klarise.
- Turiu ir tavo mikrokavą. - Ačiū, Džeri!
- Argi jis ne dėmesingas? - Džeri!
Semė. Džeris.
Tu įspūdingo dydžio.
Ar čia mano drabužiai?
Nepyk, Bobas sakė, kad neprieštarausi.
Semė atvyko iš Latvijos. Kol atvyko, išsipurvino drabužius ir…
Tai gyveni žmonių pasaulyje?
Dažniausiai.
O žmogau! Esi ragavus kepto sūrio?
Esu.
Taip. Taigi, Džeri, kaip žinai, katėms į bazę negalima,
o Semė truputį jaudinas dėl savo pirmos pamainos.
Tad pamaniau, kad tu galėtum palydėti ją ir, žinai, pamokyti.
Kaip man pasisekė. Žinoma.
Taigi tai labai paprasta.
Atsisėdi ant kėdės, gauni monetą,
nublizgini ją ir paleidi.
Regis, sugebėčiau.
Aišku, kad sugebėsi.
Sėkmės leprekonai sukurti tokiam darbui.
Čia mums.
- A-a. - Tu eik. Aš pasivysiu.
Aiškutis.
Reikia atsisakyti plano.
Ką, kodėl?
Tu - ne sėkmės leprekonė, Seme.
Tu žmogus, kuriam beprotiškai nesiseka.
- Gal pamiršai tai. - Patikėk manimi. Nepamiršau.
Sukelsi katastrofą.
Gal nesukelsiu. Džeris sakė, kad sėdim ant kėdžių ir blizginam monetas.
Įsivaizduoju, kad nublizgintum monetą, turi ją laikyti.
O jei laikysiu monetą…
Suprantu. Tau seksis.
Nugvelbsiu vieną monetą. Argi tai sunku?
Seme, čionai.
- Sėdėsi prie pat manęs. - Ačiū, Džeri.
Gerai, leprekonai, kaip reikiant nublizginkime tas monetas.
Kapitonė kliaujasi mumis.
Laikas monetoms!
Atmink, čia juokų darbas. Tiesiog lik savo kėdėje.
Griebk monetą, Seme.
Į ATVYKIMUS IR IŠVYKIMUS
A, nepanikuokite.
Manai, čia kalta nesėkmės kruopelė?
Labiau tūkstančiai kruopelių.
Seme!
Sakiau, kad čia bus katastrofa.
Na, nesitikėjau gauti sagos. Matei, ar ne?
O taip, mačiau.
O dabar ta saga nukeliavo tiesiai į Atvykimus ir Išvykimus,
kur Kapitonė ją tikrai pamatys.
Tai kur dabar rasim monetą?
Nerasim!
Čia buvo mūsų vienintelis šansas.
Ir dabar tu keliauji sau.
Ne. Susitarėm, kad iškeliausiu, kai gausiu monetą.
Susitarimo nebėra. Nebėra iš kur kitur gauti monetos.
Kažkam reikia monetos?
Bobui reikia.
Jis savo pametė, o aš ją nuleidau tualete…
- Seme! - Ką? Jis tavo draugas.
- Asistentas. - Tai siaubinga, Bobai.
Vėl stabtelėjai užkrimsti žmonių maisto, tiesa?
- Taip. Mano žmonių maisto. - Seme!
Kaip suprasti, tavo žmonių maisto?
Aš nesu leprekonė iš Latvijos, Džeri. Aš žmogus.
Žmonėms čia negalima!
Aha, Bobas minėjo.
Tai pametei kelioninę monetą ir per portalą atsivedei žmogų?
Kapitonei tai nepatiks.
Ir, jei ji sužinos, tu būsi ištremtas į Nesėkmę!
Pala. Čia yra ir Nesėkmė?
Na, ne būtent čia, bet čia, apačioje, aha.
Tai kita mūsų pasaulio pusė.
Viršuje Sėkmė, o apačioje Nesėkmė,
tik jų pusė nelabai maloni.
Aišku, kad nelabai. Nesėkmė gadina viską, prie ko prisiliečia.
Kodėl nepasakei, kad būtum ištremtas ten, Bobai?
- Niekad neklausei. - Nes nebeleidai klausinėti.
Jie iškvietė pagalbą.
Ten Kapitonė. Greičiau slėpkis.
Gali būti sunku.
Gerai, visi pasišalinkite.
Visus iš čia evakuokite, kad triušiai galėtų dirbti savo darbą.
Ar ten tu, Bobai?
Ne, Kapitone.
Čia aš, Džeris, iš Išvykimų ir Atvykimų, pamenat?
- Dirbu jums 100 metų… - Džeri. Kada užsiauginai uodegą?
- Ar čia kažkur yra uodega? - Kapitone, kaip malonu!
Ir kaip greitai. Kaip man pasisekė.
Ką čia veiki?
Tiesiog lankau savo draugus leprekonus.
Tu neturi draugų, Bobai.
Jie patikrino nusikaltimo vietą, Kapitone, ir nerado jokių nesėkmės kruopelių.
Dar kartą patikrinkit.
Viena kruopelė gali nusėkminti krūvą sėkmingųjų monetų.
Dinkim iš čia.
Tai tikrai nėra iš kur kitur gauti monetą?
Ne!
O kaip dėl tų, kurios pasimeta žmonių pasaulyje, kaip Bobo?
Jei jos tokios vertingos, kodėl nevykstate jų atgauti?
- Vykstame. - Vykstame?
Na, vykdavome.
Bet nė vienos nebepraradome, kai Kapitonė užsiėmė saugumu.
Seniau, jei pamesdavome kelioninę monetą žmonių pasaulyje,
- išsiųsdavome droną triušį. - Droną triušį?
Aha. Protingą robotuką. Juos laiko Atvykimuose ir Išvykimuose.
Na, tai paimkim jį.
Gerai! Bet jo dešimtmetį niekas nenaudojo.
Tad pirma reikės pagriebti sėkmės kristalą jam užkurti.
- Ir iš kur mums jį gauti? - Iš Sėkmės aukšto!
Palauk minutėlę.
Aš nueisiu į Atvykimus ir Išvykimus ir įjungsiu droną triušį,
o judu įsėlinkit į Valdymo centrą.
Pala. Kodėl?
Ten laikoma vairasvirtė, kuria valdai droną.
Puiku! Bet pirma reikia kristalo.
Tad, Sėkmės aukšte, lauk mūsų.
Bet kristalai aukštai, reikės ko nors aukšto, kad pasiektume.
- Aš aukšta. - Be šansų.
- Jai baisiai nesiseka. - Tai tiesa.
Jai tereikia pagriebti vieną. Manau, jai pavyks.
Gerai. Na, kas blogo gali nutikt?
Kita kalba, bose.
Regis, mūsų sandėris vėl galioja, Bobai.
- Taip, ir tada tu iškeliausi. - Kaip sakau, taip ir padarau.
Tai iš kur gausim sėkmės kristalą?
Tiesiog eisim koridoriumi ir pagriebsim.
Lengviau nebūna.
Jie visi spokso į Semę. Ką darom, bose?
Ji iš Latvijos, kur yra aukščiausi pasaulio leprekonai.
O mes jos gidai leprekonų darbo klausimais Sėkmės šalyje.
Vesk mus, Džeri.
Taip!
Taigi čia yra Sėkmės tyrimai ir taikomoji veikla, kur sukuriama sėkmė.
Rasti pamestą sutuoktuvių žiedą tarp pyragaičių?
Šerlė visad geriausiai sugalvoja.
Palaukit. Jie išties sugalvoja sėkmę?
Aha. Tie, kurie dirba Laiminguose atsitiktinumuose,
viename iš Sėkmės skyrių kaip ir „Sėkmingai įsimylėję“,
„Vieta automobiliui pirmoje eilėje“! „Tinkama vieta tinkamu metu“.
Jūs, žmonės, dievinate šitą.
O sakydamas „žmonės“, turi omeny tuos, kurie gyvena žmonių pasaulyje,
tiesa, Džeri?
Būtent.
Paskui sėkmės idėjos įspaudžiamos ant idėjų lapų
ir išsiunčiamos į Sėkmės aukštą.
Sėkmė praskris po penkių, keturių, trijų, dviejų…
Gal keliaukime aukščiau, ką manot?
Boružės pristato lapus brigadininkui Kūkui.
O jis gamina kristalus?
Ne, jie gamina.
Latvija. Ji iš Latvijos. Iš Latvijos.
Čia kristalui. Dženisė leido pasiskolinti.
Gerai, sėkmės gamintojai!
Šiandien turime daug darbo!
Labas rytas, magiškos kiaulės!
Drakonė?
Taip, ji Sėkmės generalinė direktorė.
Ir vienintelis gyvis, užuodžiantis nesėkmės kruopeles.
Greičiausiai ji čia dėl to.
Turbūt girdėjo, kas nutiko Monetų bazėje.
Tau taip nesiseka, kad nesiartinčiau.
Čia nėra nė kruopelytės nesėkmės.
Tai reiškia, dabar vėl metas.
Metas atverti širdis ir daryti tai, ką tik jūs gebate.
- Pasakykit! - Suteikti pasauliui vilties ir džiaugsmo!
Tokia sėkmės galia.
Šiandien sukurta sėkmė gali pakeisti rytojų.
Sėkmingos dienos, Filai.
Ir jums, viršininke.
Gerai, girdėjot, ką pasakė!
Sukurkime truputį sėkmės, gerovę nešančios kiaulės!
Tūpk!
Jie juos kuria. Gamina kristalus.
Mums tereikia vieno dronui triušiui.
- Viskas, Seme. Pasiruošk. - Pasiruošusi.
Dabar, Seme! Griebk!
Nepasiekiu.
- Šok! - Ne, jos nesėkmės per stiprios!
Geras judesiukas, Bobai!
Mūsų komanda šaunuolė!
Eisiu į Atvykimus ir Išvykimus ir surasiu droną.
Jūs eikit tiesiai į Valdymo centrą.
Tavo dėka Bobas išties turi šansą.
Jei nori, gali pasilikti mano švarką!
Turi gerų draugų.
Aha, kaip ir sakiau, jis man tik asistentas.
Žinau, kad vis tiek turime gauti tau sėkmingąją monetą,
bet kodėl tiesiog negalėjau paimti Heizelei kristalo?
Jie ne taip veikia.
Sėkmės idėja lieka kristale tol, kol ji išleidžiama,
o ją išleisti gali tik vienas dalykas.
- Ir kas gi? - Atsitiktynas.
Jis sudaužo kristalus į sėkmės dulkes
ir atsitiktine tvarka išsiunčia jas sėkmės keliais į tavo pasaulį.
Palauk. Sakai, kad sėkmė yra atsitiktinė?
Aha. Todėl jis ir vadinasi Atsitiktynu.
Žiūrėk, dabar tai ir vyksta.
- Kas anie? - Senoviniai sėkmės akmenys.
Jie kaip baterijos suka švytuokles.
Sėkmės akmuo pritraukia sėkmę iš viršaus,
o nesėkmės akmuo pritraukia nesėkmę iš apačios.
O ten turbūt sėkmės keliai.
Aha, teisingai.
Jie kaip maitinimo laidai, jungiantys mūsų pasaulius.
Tai kas gamina nesėkmes?
Daugiausia šakniniai ir goblinai.
Šakniniai ir goblinai?
Turėjau žinoti, kad ten pabaisos.
Džeri, tu ten?
Kodas 10-4. Aiškiai girdžiu tave, bose.
Kur tu?
Dabar įeinu į Išvykimus ir Atvykimus.
Gerai. Paskubėk
- Sveikas, Džeri. - Geilai. Kvinai.
VALDYMO CENTRAS
- Radau droną. - Gerai. Mes vietoje.
- Valdymo centre. - Puiku.
- Visi triušių stalai turi vairasvirtes. - Tobula!
Pasinaudosime tuo gale. Tuomet niekas nematys mano ekrano.
Bet kaip nukreipsime triušio dėmesį?
- Gal pasistengus… - A-a!
Jokių „stengsiuos“, pamiršai? Matėm, kas būna, kai stengies.
Gerai.
Aš sutvarkysiu. Tu palauk čia.
Aš rimtai. Nė nekrustelk.
Jie stebi sėkmę visame pasaulyje.
Tai senutei pasisekė.
Va šitą tai atpažįstu.
Neatrodo, kad tai atsitiktinumas, tiesa?
Tai kaip šiandien sekasi?
Gerai.
Morka.
Pametei klaviatūrą.
Regis, tau teks bėgti iki IT skyriaus pasiimt naujos.
Vairasvirtė aktyvuota, Džeri.
Mes beveik pasiruošę.
Dedu kristalą.
Pasiruošęs kilti, bose.
Nuostabu! Taikinys nustatytas.
Paleiskime tą triušį skristi.
Operacija „sėkmingoji moneta“ pradedama!
Jis tavo.
Taip!
Tik priskraidink jį kiek galima arčiau taikinio.
Kai bus pakankamai arti, pats ją paims.
Atversiu portalą.
O ne! Bobai, pakelk akis. Pakelk akis. Bobai.
Tu mano laimingoji žvaigždė
Nes švieti man Kad ir kur esi
Tik pagalvoju apie tave Ir nušvintu
Ir man reikia tavo meilės Tad, mažuti, žinai
Žvaigždės šviesa šviesi Pirmoji šios nakties žvaigždė
Žvaigždės šviesa šviesi Viską apimi
Žvaigždės šviesa šviesi Pirmoji šios nakties žvaigždė
Žvaigždės šviesa šviesi Ū taip!
Nagi!
Varom!
Jė!
VIEŠŲJŲ DARBŲ DEPARTAMENTAS NUOTEKŲ VALYMO ĮRENGINIAI
Ūū!
Jis mirksi! Vadinasi, mato monetą.
Kaip žinosim, kad paėmė ją?
Jis pašoks. Triušiai labai mėgsta šokt.
Negali būti.
Šviesk savo dangišku kūnu šiąnakt…
Jis šoka! Paėmė monetą!
Nes žinau…
Dabar spausk mygtuką „namai“.
…tavo dėka viskas bus Gerai
Aš sulauksiu monetos. Jūs bėkit iš ten.
Gal tu mano laimingoji žvaigždė
Ak, ką tu man darai, mažuti Ak, nagi
Man taip pasisekė
Kodėl nesakei, kad moki dainuoti?
Niekad neklausei. Jokių klausimų, pameni?
Teisingai, nes mums nereikia pažinti vienas kito.
Dėmesio, gyventojai.
Vietoj monetos buvo priduotas labai įtartinas daiktas.
Saga.
Kelių katinas naudojosi šia saga, manydamas, kad tai sėkmingoji moneta,
ir žmonių pasaulyje jį pervažiavo triratuku.
Nesijaudink.
Stebuklingieji gyviai gyja šviesos greičiu.
Matai?
Kas pridavė sagą, nepridavė savo kelioninės monetos,
vadinasi, tarp mūsų yra monetos vagis.
Šimts kalakutų, aš nepavogiau jos. Tik pamečiau.
O nusikaltėlis yra viena iš šių trijų kačių.
IEŠKOMI ERNIS - EDNA - BOBAS
Ojoi.
Visi žino, kad bausmė už sėkmės vagystę
yra tremtis į Nesėkmę.
Tad aš pričiupsiu tave, monetų vagie.
Ir, Bobai, jei paaiškės, kad tai tu,
man bus labai smagu.
Reikia grąžinti tą monetą.
- Dronas grįžo! - Su moneta?
Ar matai monetą, Džeri?
Aha, matau.
Griebk ją, Džeri! Griebk!
Man tik reikia pirštinių.
Ką? Ne! Ką tu darai?
Griebk ją, kol neįsijungė siurbliai.
Paėmei, Džeri?
- Išjungei mikrofoną, Džeri? - Ne.
Aš čia, bet monetos nebėra.
- Ką? - Visą droną kaip mat įtraukė.
Atleisk, bose. Buvai teisus. Reikėjo tiesiog ją griebti.
Bet vis dar įmanoma paimti ją iš Protarpio.
- Iš „Protarpio“? - Kur keliauja žmonių nuosėdos.
Būtent! Dronas bus šeštoje dėžėje.
Tereikia pasiekti ją pirmiau už Džefą.
Kas tas Džefas?
Tikėkimės, taip ir nesužinosi. Eime.
Tai kodėl jie vadina tai Protarpiu?
Tai erdvė tarp Sėkmės ir Nesėkmės žemių.
Kaip koks rūsys.
Kitas reikalas.
Gal paspaustumei mygtuką?
Kokį mygtuką paspaudei?
Apatinį - rūsio. O kas?
Sakiau, kad tai kaip rūsys. Reikėjo spausti vidurinį - Protarpio.
O kam skirtas apatinis?
Nesėkmei! Tavo dėka dabar ten ir keliaujame.
Kas darosi?
Keičiasi gravitacija. Čia gravitacija - priešinga mūsiškei. Lipk siena!
- Ką? - Dabar!
Seme, paskubėk. Grįžk į liftą.
Taip, prašyčiau.
Ne!
Jei liftas išvažiuos, tiesiog ateik pas mane į Protarpį.
Ką? Oi, na jau ne. Tu manęs čia nepaliksi.
Yra durelės. Tereikia jas surasti.
Eik į 13-ą Lemties bokštą prie Prarastų kojinių automato.
- Apie ką tu kalbi? - Paklausyk manęs.
Į 13-ą Lemties bokštą, Šunų kakučių tyrimo centrą, ieškok violetinės šviesos.
Durelės bus ten,
kažkur tarp „Įmynė“ ir „Rado namuose“.
Paprasčiau nebūna.
Bet aš ne vietinė.
Ach, tiesa. Gerai, štai kas padės. Nesėkmės pasaulis - kaip atspindys…
Puiku. Gerai, 13-as Bokštas, Šunų kakučiai, violetinė šviesa, durelės.
Ei! Leprekone. Ką čia veiki?
Tryliktas bokštas.
Gerai, jis sakė, kažkur tarp
„Įmynė“ ir „Rado namuose“.
Trys aukštai?
Labai jau daug šunų kakučių tyrimų.
„Paslydo ant jo“. „Užuodžia, bet nemato, kur“.
„Išėjo iš namų be išmatų maišelių“. „Išmatų maišelis suplyšo“.
„Paleisti viduriai“. Šlykštu.
„Įmynė“.
Ir „Rado namuose“. Violetinė šviesa!
Bobai?
Aš galiu. Aš beveik vietoje!
O ne.
Bobai? Čia tu?
Tikrai tu.
Bobai! Ei, čia aš. Semė. Pažvelk žemyn.
Seme, tau pavyko!
- Aha. - Atsargiai.
Gerai, dabar šok.
Ką?
Nesėkmės gravitacija veikia priešingai nei mūsų, pameni?
Taigi.
Žemyn, kad pakilčiau aukštyn. Tiesiog keista.
- Tai iš kur žinojai? - Ką žinojau?
Kaip iš Nesėkmės patekti čia?
Na, paprastai. Nesėkmė - kaip Sėkmės atspindys veidrody.
- O čia - Protarpis? - Ne visai.
Nagi, padėk man.
Čia yra Protarpis.
Džeris sakė, dronas bus šeštoje dėžėje.
Nesėkmės dulkės!
Nusipurtyk jas.
Ten Džefas.
Pamiršk tai! Slėpkis!
Jis nepataisomas plepys.
Jei pastebės mus, matysim monetą kaip savo ausis.
Džefas - vienaragis?
Apšildom raumenis.
Heiliger Strohsack.
Čia kaip nesėkmės strasse.
Kas daros, bičiuliai?
Sveiki.
Išgąsdinai širdį, vos nesustojo.
Galinga leprekonė Fräulein! Gerai. Motina Gamta šaunuolė.
Aha.
Robertai, čia tu?
Sveikas, Džefai.
Guten Tag.
Tai judu draugai?
Robertas nenori draugų,
bet jam pasisekė, kad man negalima pasakyti nein.
Cip cip cip ir šiu šiu šiu. Jie prilipo prie tavo bačioko.
Kartais truputėlis… ja? Iš mano sukurto nesėkmės apparat.
Tai vienintelė tokia mašina maišyklė,
kuri tiekia nesėkmes tiesiai į Atsitiktyną.
- Parodysi, kaip ji veikia? - Ja, komm.
Es is sehr smagu sulaukti lankytojų. Kaip smagu. Negaliu to nuslėpt.
Aš pasivysiu. Man reikia smėlio dėžutės.
Šlykštoka, Robertai. Iki.
Štai kaip yra, nesėkmės sulimpa viena su kita
kaip riešutų sviestas prie gomurio.
Tai sakai, kad nesėkmės pritraukia daugiau nesėkmių?
- Nes tai daug ką paaiškina. - Ja.
Kaip klijai. Matai? Taip nutikdavo.
Tad sukūriau mašiną maišyklę ir štai! Jokių gumulų.
Nesėkmė keliauja tiesiai į Atsitiktyną.
- Tai bent inžineriniai gabumai, Džefai. - Danke schön.
Daugiau nebeprisistatau Džefu.
Ja, neseniai grįžau prie man duoto vardo - Haimdalio!
Haim-dalis. Žinai, kaip kažkieno dalis, bet prieš tai dar yra „Haim“.
Gerai, ja, aišku, labiau tiko, kai buvau jaunesnis.
Suprantu. Nereikia nieko sakyti.
Ar čia Drakonė?
Ja, tai ji. Mano tikroji meilė.
Ji išlydė man šį medalioną ir išgelbėjo mano gyvybę.
Kas nutiko?
Kol dar nebuvo maišyklės mašinos, turėdavau ranka išvalyti nesėkmių gumulus.
Vieną dieną vamzdis plätzen! Ir gesprüht mane nuo galvos iki kojų nesėkmės dulkėm.
Sužinojusi Drakonė iškart mane pasikvietė. Tai buvo meilė iš pirmo dirstelėjimo.
Ji paskolino man sėkmingąją monetą, kad ši atsvertų nesėkmes.
Bet nesėkmės kartais išties užsibūna.
Prireikė keturių mėnesių, kad atsigaučiau, bet tie mėnesiai buvo geriausi gyvenime.
O tada ji sudaužė man širdį.
Kodėl?
Na, kartais aš ant savo pasagų įnešdavau nesėkmių
į Sėkmę.
Ji baisiai bijodavo, kad nesėkmės sužalos jos gyvius ir jos pasaulį,
tad ji nutraukė santykius.
Ir dabar mudu abu vieniši.
Kaip liūdna.
Jei galėčiau mesti darbą, mesčiau.
Bet mes, vienaragiai, prižiūrėdavome Atsitiktyną nuo neatmenamų laikų.
Smagumėlis! Siunta!
Štai kur tu, Robertai!
Žinai, ką? Prieš tai krūvoje radau droną triušį.
Ja, tik vieną. Ja, norėjau surinkt šešis.
Dar turi jį?
Štai ir jis.
- Ar prie jo buvo moneta? - Ja, Robertai.
Bet ji taip smirdėjo, kad nusiunčiau į Monetų bazę,
kur ją dezinfekuos ir vėl paleis į apyvartą.
Girdėjau, Kapitonė tardė vargšę Edną valandų valandas dėl tos monetos.
Aišku, ji niekuo dėta.
Tad dabar įtariamieji tik du katinai: Ernis ir Bobas.
Man šakės.
Gal ne. Pasislapstyk. Aš nueisiu pas Drakonę.
Negali, Seme. Ji užuos tavo nesėkmes.
Būtent to aš ir noriu. Ir neketinu rizikuoti.
Jei Drakonė padėjo vienaragiui inžinieriui,
gal padės ir nesėkmingai leprekonei.
Jei ji sužinos, kad tu žmogus, niekad neišleis tavęs namo.
Teks rizikuoti.
Negaliu pasiduoti dėl Heizelės. Ar dėl tavęs, Bobai.
Toli nenueik.
Jei gausiu monetą, mūsų planas vėl galios.
Laba diena, noriu pasimatyti su Drakone.
Kad tave kur triušiai! Čia aukštoji leprekonė.
Siųsk ją čia, Hopsbergai.
Dokumentus taip pat.
Dukart per tą pačią dieną.
Šįryt buvai Sėkmės aukšte, tiesa?
Taip, buvau.
Taip ir maniau.
Sėkmės lygis atrodo puikiai kaip visada.
Pasimatysime kitą savaitę.
Kaip smagu.
Čia tiek nedaug gyvių, kuriems išties galiu žiūrėti į akis.
Mes, ypatingo dydžio damos, turime būti išvien, kaip manai?
Aha.
Kas čia?
Triušiai!
Po batu.
Paskubėkit!
Daug geriau.
Matai, net mažiausia nesėkmės dulkelė gali suparalyžiuoti visą mūsų darbą.
Mes sunkiai dirbame, kad nesustotume,
bet kartkartėmis nesėkmės randa, kaip čia patekti.
Labai atsiprašau. Nenorėjau nuliūdinti jūsų. Aš tik…
Tai ne tavo kaltė, brangute. Oi, ne. Tai nesėkmė.
Tai žiauri, ardanti jėga, ji naikina, sukelia liūdesį, ji…
Sutinku. Ir tai daug ką paaiškina.
Kodėl, pavyzdžiui, viskas pašlijo Monetų bazėje.
Tad tai nutiko dėl tavęs.
Aha. Buvo nekokia diena.
Vargšė, nekalta leprekonė.
Man labai gaila, kad tiek iškentėjai. O tai tebuvo tik viena kruopelė.
Pagalvok apie nelaimėlius, kuriems lemta dirbti Nesėkmingųjų šaly.
Ar įsivaizduoji, ką reiškia visą gyvenimą kasdien susidurti su nesėkmėmis?
- Išties apgailėtina egzistencija. - Aha.
Spėju, kad žmonėms, kurie jų sulaukia, taip pat ne pyragai.
Ne pyragai.
Mačiau juos užsiimdama savo leprekoniškomis pareigomis.
Tuos nelaimėlius žmones - kad ir kaip besistengtų,
nesėkmės vis atsėlina ir parbloškia juos, priversdamos jaustis labai…
Vienišai.
Būtent.
Todėl mes ir gaminame gėrį - sėkmę,
ir kiek galima daugiau.
Aha.
Nes kai sekasi, atrodo, jog viskas įmanoma.
- Spėju, taip yra dėl to, kad… - Sėkmė yra džiaugsmas.
Taip.
Ir viltis. Kaip ir sakėte, sėkmė - gėris.
Ir jei aš būčiau visatos karaliene, spėju, puikiai dirbčiau tokį darbą,
išvis atsikratyčiau pasaulio nesėkmių!
Visiškai išnaikinčiau.
Visada vien sėkmė, kas galėtų būti geriau?
Visiškai niekas.
Galim lažintis, kad ir tiems žmonėms tai patiktų.
Aha. Tuomet jų pasaulis galėtų atrodyti šitaip.
Kaip jiems pasisektų.
Teisingai padarei, kad atėjai pas mane. Tu… Koks tavo vardas?
Semė. Mano vardas Semė.
Seme, vadink mane Beibe.
Žinai, daug gyvių gąsdina aukštos moterys, Seme.
Paturėk ją kelias dienas. Sėkmė kaip mat grįš pas tave.
Paskutiniam gyviui, kuriam padėjau, monetos reikėjo keturis mėnesius,
kad išnyktų jo nesėkmės.
Girdėjau, kad jos gali užsibūti.
Tai buvo geriausi mėnesiai mano gyvenime.
Ačiū, Beibe.
Tik grąžink ją į Bazę, kai nebereikės.
Grąžinsiu.
Tuojau labai nudžiuginsi mažą mergaitę ir sėkmės katiną.
Ramiau!
Paleiskit mane. Jūs manęs netąsysit.
Dingusi moneta atvedė iki tavęs, Bobai.
Neturi įrodymų.
Ši saga - vienintelis reikalingas įrodymas.
Ant jos krūva tavo polidaktiliškų letenų atspaudų.
- Galiu paaiškinti. - Per vėlu.
Tave ištremsim į Nesėkmę, kur tau ir vieta.
Trukdai teisingumui? Turėčiau suimti ir tave.
Aš tik vijausi Bobą, kad perduočiau jam štai ką.
Gavai ją.
Taip, Bobai. Gavau.
Turbūt iškrito iš jo antkaklio.
Gal kai stabtelėjai paragauti tos mėsiškos duonos.
Ir tu visiškai tikra, kad ji mano?
Visiškai tikra.
Šita tikra gelbėtoja.
Jei turėjai kelioninę monetą, kodėl pridavei sagą, Bobai?
Kvaila klaida. Ne tą įmečiau.
Kai supratau, kad suklydau,
bėgau į Nukenksminimo skyrių, kad grąžinčiau,
ir, spėju, tada pamečiau tą nenaudėlę.
Ir še tau, nebeturėjau kelioninės monetos.
Žinai,
imu galvoti, kad gal ekipuotės triušiai išdavė man brokuotą antkaklį.
Čia ne pirmas kartas, kai jis atsilaisvina.
Matau.
Na, brokuota ekipuotė - nepriimtina, Bobai. Tu teisus.
Aha, tikrai taip.
Prašau, Kapitone.
Negaliu patikėt, kad tu tai padarei. Na, labai dėkoju,
bet galėjai nunešti tą monetą tiesiai savo draugei Heizelei.
Pirma ji, tada aš, toks buvo sandėris.
Nė už ką neleisčiau išsiųsti tavęs į Nesėkmę tik tam, kad Heizelei sektųsi.
- Ne šitaip turi būti. - Na, o tai kaip?
Nes aš nenoriu, kad keliautum namo ir paliktum mane čia graužiamą kaltės,
kad ji negalės pasinaudoti sėkmingąja moneta.
Manai, keliauju namo?
Pala. Nekeliauji?
Atėjau čia, kad padėčiau Heizelei,
ir man teliko valanda iki jos vizito, kad galėčiau tai padaryti.
Jei tave išties graužia kaltė, gali padėti man.
Bet nėra kaip kitaip gauti monetos.
Tam, ką darysime, monetos nereikės.
Ką mes darysime?
Mes išjungsime nesėkmes.
Jei išjungsime Džefo mašiną maišyklę,
nesėkmės sukibs ir užkimš vamzdį,
todėl nebegalės patekti į Atsitiktyną.
O jei nesėkmės nepateks į Atsitiktyną…
Nesėkmės nepateks į žmonių pasaulį.
Pala. O kaip dėl Džefo?
Und schneller. Und schneller. Und steil. Ja, steil.
Varom per tą berg.
Aš be žodžių.
Aha, manau, kad mes saugūs kuriam laikui.
Žinai, kad negalim taip palikti amžiams, tiesa?
Aišku, negalim. Čia tu ir būsi reikalingas.
Aš vėl jį įjungsiu.
Heizelei reikės daugiausiai dviejų valandų.
Ir aš vėl atlenksiu jungiklį. Ir viskas.
Būsim atsiteisę. Fini, complet. Byla išspręsta. Sandėris baigtas.
Niekad nebeišvysi mano veido.
Puiku. Pirmyn.
Tik pažiūrėk.
Pradeda lipti.
Veikia.
Norėčiau pamatyti Heizelę.
Manau, galiu tai padaryt.
Tikrai? Ji gyvena už trijų kilometrų į rytus nuo kavinės.
Primink, kodėl jai taip reikia sėkmės?
Jei vizitas nusiseks, ji gali susirasti nuolatinę šeimą.
O kas tai yra?
Tai žmonės, kurie visada palaikys tave, kas benutiktų.
Tie, kurie neišeina, jie visada lieka su tavimi.
Štai.
- Ar čia ji? - Taip.
Regis, pora pasirodys bet kurią akimirką. Tik tiek ir norėjau,
trupučio sėkmės Heizelei, ir mums pavyko, Bobai.
Galėčiau dabar tave apkabinti.
Katėms ne itin patinka apsikabinėti.
Na, aš dievinu apsikabinimus.
Na, tai viskas. Sandėris pagaliau baigtas.
Prašau, padėkok Džeriui už mane.
Ir labai atsiprašau, kad ištampiau jo drabužius.
Ei, Seme. Man smalsu. Ko dabar tikiesi?
Ar uždavinėji man klausimus, Bobai?
Dabar, kai išvyksti,
atrodo tinkamas metas geriau tave pažinti.
Jei taip,
tai tiesiog tikiuosi, kad nuveiksiu ką nors gera gyvenime.
Kad mano nesėkmės nesukliudys, supranti?
Aha. Manau, suprantu.
Taip. Na, štai ir viskas.
Čia iš Protarpio. Turbūt kažkas negerai.
Nemaniau, kad tai įmanoma.
O ne. Heizelė!
Heizelė. Ne.
Ne.
Sėkmės akmuo!
To negali būti. Man reikia sėkmės, kad išliečiau naują.
Dobilai nuvyto. Kiaulės nebegali sukurti sėkmės.
O kaip monetos?
Užtektų vos vienos sėkmingosios monetos.
Jos visos užterštos!
Pabandykite šitą.
Ji sėkminga ar ne?
Ne.
Pala. Kodėl turi ją, bose?
Ar tai reiškia, kad tau nesiseka?
Visą šį laiką buvau teisi.
Tu melagis ir vagis. Kertu lažybų, kad tu net ne škotas.
Ne škotas.
Tiesą sakant, aš anglas.
Pragyvenau aštuonis gyvenimus nesėkmingai, iki radau tą monetą.
Tau sekėsi dėl monetos.
Taip.
Aš nesėkmes nešantis juodas katinas.
Ir visad toks būsiu.
Ką tai reiškia?
Jungtis tarp žmonių ir sėkmės pasaulio
nutrūko visiems laikams.
Turi būti būdas tai sutvarkyti! Vėl sujungti.
Be sėkmės nėra kaip.
Bet man reikia grįžti pas Heizelę! Turiu grįžti namo.
Tu žmogus?
Taip. Ir man reikia grįžti namo.
O kaip mūsų namai, Seme?
Mes egzistuojame tam, kad kurtume sėkmę tavo pasauliui. Kas dabar mums nutiks?
Tu niekada neturėjai čia ateiti.
Ji tik sekė paskui mane.
Man labai gaila. Nenorėjau, kad šitaip nutiktų.
Tik norėjau padėti savo draugei.
Bet vietoj to pasirūpinai,
kad nei ji, nei kiti žmonės niekad nebesulauktų sėkmės.
Tiesiog turėtume ištremti juos abu į Nesėkmę.
Koks skirtumas? Visur dabar nesėkmės.
Matai, žinojau, kad kažkas su tavimi ne taip, Bobai.
Giliai viduje žinojau.
Tik nesustabdžiau tavęs laiku.
Ir visą gyvenimą turėsiu su tuo gyventi.
Turėjau būti geresnis, Seme.
Reikėjo duoti tau monetą, kad padėtum draugei.
Jei būčiau taip pasielgęs, viso šito nebūtų nutikę.
Bet bijojai, kad aš ją pamesiu arba nuleisiu kitame tualete.
Bijojau prarasti savo sėkmingą gyvenimą.
Nerizikavau, nes aš savanaudis.
Na, priėmei teisingą sprendimą.
- Aš viską sugadinu. Tokia jau esu. - Seme…
Manytum, jau turėjau pasimokyt.
Pagaliau pasiduoti,
liautis taip stengusis, prakaitavus, kaip tu sakei.
Man nederėjo taip sakyti.
Tai tiesa.
Net čia, sėkmingiausioje visatos vietoje,
vis tiek sugebėjau viską sugadinti.
Ir dėl to žinau.
Ką žinai?
Kad problema ne mano nesėkmės. O tiesiog aš.
Ir net didžiausia sėkmė to nepataisys.
Netikiu tuo.
Na, o turėtum.
Ne tik pasmerkiau Heizelę, tave
ir visus kitus gyventi nesėkmėje, bet dabar dar ir negaliu grįžti pas ją.
Aš tik dar viena suaugėlė, sulaužiusi pažadą.
Tokia, kuri išeina ir nepasilieka.
Garbės žodis, jai būtų buvę geriau, jei niekad nebūtų manęs sutikusi.
Na, man nebūtų geriau.
Tu nesi bloga, Seme.
Tu blogio priešingybė,
kaip koks tyras gėris, kurio, maniau, neįmanoma rasti žmonėse.
Tavo pirminis instinktas - dalintis. Kaip su ta skania mėsiška duona.
Arba padėti, net jei padėdama negalėsi gauti to, ko labiausiai trokšti.
Keisčiausia, kad tai, ko labiausiai trokšti, trokšti ne sau.
Taip trokšti laimės kitiems, kad aš nė negaliu to suvokti,
o tu ištversi baisiausias nesėkmės, kad pasiektum tai.
Klydau patardamas tau nesistengti, nes kaskart, kai stengiesi,
viskas būna geriau. Ir dėl to aš žinau.
Ką žinai?
Kad tavo draugei Heizelei nereikia sėkmės.
Jai jau beprotiškai pasisekė, nes turi tave.
Sakei, kad nori nuveikti ką nors gera gyvenime.
Jau nuveikei.
Nenorėjau tavęs pravirkdyti.
Nebijok, Bobai. Čia džiaugsmo ašaros.
Žmonės labai keisti.
Turi būti būdas tai sutvarkyti!
Taip, ir būdas tau sugrįžti pas Heizelę.
Nors šansai labai maži.
Nebent turi kažkur slypinčią sėkmę, kas…
Pala. Ką pasakei?
„Nebent turi kažkur slypinčią sėkmę“?
- Būtent. - Kas?
Ten, Nesėkmėje yra sėkmės.
Iš kur žinai?
Nes mačiau ją!
Ir ketini nusileisti atgal į Nesėkmę, kad paimtum ją?
- Toks tavo planas? - Bingo.
Sveikas sugrįžęs į Nesėkmės šalį.
Tarsi nė nebūčiau išvykęs.
Sėkmė yra kažkur tarp Šunų kakučių ir lifto.
Gerai, tiksliai apibūdink, ką matei.
Pabaisos būriavosi aplink žalią šviesą, kuri turi būti sėkmė.
Varpelis tilindžiavo,
jie ėmė šaukti, dar buvo ugnis ir…
- Ugnis? - Aha.
Tai gali būti tik viena vieta.
Turbūt tada įėjau pro galines duris.
Palauk! Dar neik vidun!
Bobai.
Sveikutė.
Dabar tai viskas.
Bobai? Čia tu?
Kur tu, po galais, buvai, brolau?
Sveikas, Šakniau, kaip sekas?
- Čia Bobas. - Šimtas metų.
- Pabaisos, a? - Tu sakei pabaisos.
Aš sakiau šakniniai ir goblinai, kas jie ir yra.
Sveikas, Bobai.
- Ir ožiai. - Iš kur jie tave pažįsta?
Aš praleidau čia porą valandų.
Aha, labiau aštuonis gyvenimus.
Sėdėdavo čia gurkšnodamas mano garsųjį mandarinų tornadą
ir kalbėdamas, kad, jei rastų truputėlį sėkmės,
pagaliau būtų laimingas.
Mes manėm, kad tavęs nebėr, Bobai.
Aha, Šaknius net atidėjo tavo kėdę.
Oho, tai… Ačiū.
Bet, aha, aš nemiriau.
Tiesiog ieškojau truputį sėkmės, kaip sakė Šaknius.
Koks aš nemandagus.
Aš Šaknius, šio atogrąžų vaisių sulčių baro savininkas
ir apsišaukęs Nesėkmės meras.
Malonu susipažinti, Šakniau. Aš Semė.
Ei, tu ta leprekonė, kuri sugadino liftą.
Žmogus, tiesą sakant, ir taip. Apgailestauju dėl to.
Žmogus, a? Na, pirmąkart matau.
Ei, Bobai. Nukelsim tau tavo kėdę.
Atskrenda lipni juosta!
Nesitrukdykit, draugužiai. Mes negalim užsibūti.
- Reikia jūsų pagalbos. - Tik pasakyk. Kas nutiko?
Na, sėkmės keliai nutrūko, Atsitiktynas sugedo,
o mes plaukiam į tuštumą be prasmės egzistuoti.
Mes manėm, kad sukėlėm trumpą sujungimą.
Nesuvokėm, kad sulaužėm visą pasaulį.
Ne jūs tai padarėt, o mes.
Kažkas sugedo ne per mus? Amen, brolau.
Bet gal dar galima tai sutvarkyti.
Kai prieš tai čia buvau, mačiau žalią šviesą.
Labai tikiuosi, kad tai buvo sėkmė.
O, taip, mes jos turim. Ji Sėkmingajame metime.
Sėkmingajame metime?
Jėga! Šaunuolis, Dvoke!
Gerai, paskui mane.
Tai nutiko, kai išėjai, Bobai.
Lopiau plyšius, atsitrenkiau į vamzdį
ir išbyrėjo truputis sėkmės.
Tad surinkau ją ir sudėjau į Sėkmingąjį metimą.
Pamaniau, kad taip visi galės patirti truputį sėkmės.
- Pagaunat? - O kaip jie?
Juokauji?
Susiras ką kita veikt.
Tai vienas nesėkmių pranašumas. Išmoksti pakeisti požiūrį.
Niekad šitaip nepagalvodavau.
- Eina sau! - Kažkas sugedo.
Nesiseka.
Gerai. Kas žais diskgolfą?
Supranti, ką sakau?
O kai sutaisysit Atsitiktyną,
neabejoju, kad vieną dieną vėl jų rasiu.
Ačiū, Šakniau. Taip pat reikės ir nesėkmės dulkių.
Imkit kiek norit. Visur pilna.
Ir jei prireiks mūsų pagalbos, tik pasakykit.
Sakau.
Na, tai ruoškitės!
Turime nunešti jas Drakonei.
Ji neapsidžiaugs mus pamačiusi. Ką tik sugriovėm jos pasaulį.
Manau, pažįstame kai ką, ką išvydusi ji apsidžiaugs.
Kaip pražiopsojau, kad ji žmogus?
Aukšta leprekonė?
Kaip jie drįso čia pasirodyti?
Kas ten?
Bobas, mergina ir vienaragis.
Džefas?
Guter Kummer, nepamenu, kad būtų buvę taip sunku.
Žinoma, praeitą kartą buvau eržilas.
Praėjo šimtas metų.
Schön dich zu sehen, Beibe.
Haimdali.
Visai įžūlūs, kad atėjot čia.
Išklausyk juos, Beibe.
Truputis sėkmės. Gal pakaks Atsitiktynui sutaisyti.
Iš kur ji?
Iš Nesėkmės.
Ji kažkaip ten pateko, o jie geranoriškai pasidalino ja su mumis.
Mums reikia, kad išlietumėte du naujus akmenis.
Kaip ir tada, kai padarei šitą.
Vis dar turi jį.
Niekada nenusisegiau.
Tavo senovinės drakonų liepsnos - galingos, Beibe.
Tikiuosi, prisimeni, kaip valdyti savo karštą Feuer.
Ar čia iššūkis?
Pažiūrėkime, ar vis dar sugebu.
Was ist das?
Sakėt, kad reikėjo dviejų akmenų. Štai!
Bet išliejot tris.
Su nesėkmės akmeniu tik apšilau.
O šie keliaus į Atsitiktyną.
Ar tau pasimaišė protas, Beibe?
Nes puikiai žinai, kad Atsitiktynui reikia sėkmės
ir nesėkmės akmenų.
Bet ar tikrai? Reikia dviejų - taip.
Bet kur parašyta, kad abu negali būti sėkmės?
Šios akimirkos laukėme visi.
Šiais akmenimis galime išnaikinti nesėkmes
ir visa, kas su jomis susiję. Nusivylimą, vienatvę ir…
- Palaukit. Bet… - Pati sakei, Seme.
Be nesėkmių tavo pasaulis galėtų atrodyti kaip mūsiškis.
Ate ate!
Žemyn, kad pakilčiau aukštyn.
Negaliu leisti tau įstatyti dviejų sėkmės akmenų.
Nesąmonė. Sėkmė visiems ir visada.
Galime tai įgyvendinti, Seme.
Kas jau kas, bet tu turėtum to norėti.
Žinau, kad nesėkmės gali būti siaubingos, ypač kai jos nesiliauja.
- Bet mums vis tiek jų reikia. - Reikia?
Nesėkmės tik sunaikino mano pasaulį ir sudaužė mano širdį.
Ne. Aš sunaikinau tavo pasaulį.
Viską sutvarkyti mums padeda Nesėkmė.
- Ei, pasitaiko. - Ne čia.
- Štai taip. - Nebijokit.
Žinau, kad bijai įsileisti nesėkmes.
Manai, tai priežastis, kodėl tu viena. Ir aš taip maniau.
Dėl visų nelaimių savo gyvenime kaltinau nesėkmes.
Bet atvykusi čia supratau, kad dėl jų nutiko ir gerų dalykų.
Be savo nesėkmių nebūčiau sutikusi Heizelės arba Bobo.
O tu niekad nebūtum sutikusi savo gyvenimo meilės.
Apie ką tu kalbi?
Susipažinai su Džefu dėl to, kad jis apsipylė nesėkmėmis.
O tai reiškia, kad jos ne išskyrė jus,
o suvedė.
Manai, tavo gyviai negali ištverti nesėkmių,
bet jie gali ir ištvers jas.
O tu irgi gali.
Tau nereikia bijoti nesėkmių, nes jūs turit vienas kitą.
Ir dėl to jums pasisekė labiau nei bet kam kitam.
Na, jei sėkmė ir nesėkmė gali būti kartu,
tuomet nenoriu nieko kito.
Ne man atimti gyvenimo paslaptį.
Tad bus ir tai, ir tai.
Seme!
Mes, ypatingo dydžio damos, turime būti išvien, kaip manai?
O taip.
Ačiū, Seme.
Gerai! Siunčiu sugedusių bananų šmėklą.
Dovanok, Šakniau.
Niekis, Fredai. Žinai, kad visad dėl visa pikta paruošiu du.
Kas čia buvo?
Mes jau pasiilgome jūsų.
- „Mes“? - Seme!
- Seme. Bobai. - Sveikas, Šakniau.
- Sėkmė Nesėkmėje. - Ir „Gauruota citrina“.
Va čia tai gerai atrodantis sulčių baras.
Aha. Pirmasis atogrąžų vaisių sulčių baras Sėkmės šalyje.
Mes su dovanomis. Ar, na, viena dovana.
Čia Sėkmingajam metimui.
Koks gražuolis.
Tai tik mažytis padėkos simbolis už jūsų pagalbą.
Mums malonu, ponia Drakone.
Ir labai vertiname, kad užsukote pas mus.
Reikėjo seniai užsukti.
Ir turime padėkoti mūsų nesėkmingajai Freund Semei, kad visus subūrė kartu.
Latvija pavarė!
Latvija!
Semė!
O jei prakalbom apie mano nesėkmes,
noriu padėkoti, kad jas visas man atsiuntėte.
Nuleistos padangos, sumuštinis uogienės puse žemyn, raktai kanalizacijoje.
Ei, tas mano!
Ne visada buvo smagu, bet nieko nekeisčiau.
Įstatykime jį. Ką pasakysi, Seme?
- Mesk, Bobai. - Nagi, Bobai!
Ei! Tai ką pasakysi, Bobai? Pasiruošęs grįžti namo?
Regis, vyručiai sutaisė tavo kėdę,
gali tupdyti savo katinišką minkštąją.
Dėkoju, vyručiai.
Na, mes išties tikėjomės, kad gal Bobas liks Sėkmėje.
Kapitonė sakė, gali grįžti į darbą.
Aha, nepaisant kriminalinės praeities, Džeris sakė, kad esi geras kelių katinas.
Tad grįžk.
Ir mes specialiai tau sukūrėme asmeninę sėkmingąją monetą.
Oho.
Sėkmingas gyvenimas, kurio visada troškai, Bobai.
Labai džiaugiuosi dėl tavęs.
Sveikinu, Bobai.
Ačiū, Kapitone, bet negaliu jos priimti.
- Bose? - Bobai?
Nenusipelniau tokių gerų draugų kaip jūs.
Na, čia tiesa.
Ypač tavęs, Džeri. Ir mes liksime draugai.
Bet dėl savo likusio gyvenimo…
Jei galiu, norėčiau praleisti jį su Seme jos pasaulyje.
Tapti tavo nuolatine šeima?
Aš ir tu - nuolatinė šeima?
Labai to norėčiau.
Tu suvoki, kad apkabinai mane, tiesa?
Taip. Ir geriau jau priprask prie to.
Sultys baro sąskaita!
Taip, ponia. Pakaitinkit. Pavadinsim juos Sėkmingaisiais drakonais.
PO METŲ
SAMANTA VADYBININKĖ
Maža palmė. Pupelės.
Darysiu sėdmaišius,
pamaniau, kad neprošal pamaišyti, žinot, rankose.
ALIOOOOOOO? KUR… TU… ESI?
Ir muilas su virvute. Iš viso 13,57 doleriai.
Tik susirasiu savo kredito kortelę.
PALA, VĖL PUPELIŲ PONIA?
PERDUOK LINKĖJIMUS. PASAKYK, KAD PASKUBĖTŲ!
- Radau kortelę! - Puiku.
Prašau, ponia Čarlz.
Ei, aš sutvarkysiu, vadybininke Seme.
Dėkui, Marvinai.
- Pasilinksmink! - Pasimatysim pirmadienį!
Nereikėjo pirkti tau telefono.
Negaliu sustot. Atleisk. Turiu problemą. Aš gimęs spaudinėti nykščiais.
Pasak žemėlapio užtruksim dešimt minučių, bet kirsim kampą.
GERIAUSIA PASAULYJE DUKRA
Jie čia!
Seme!
- Eikš, Bobai. - Jetus, Heizele. Na ir suspaudei.
Sveika, Seme. Labas, Bobai.
Sėdėt.
Šaunuolis, Bingai. Kas tavo šeimininkas?
Kas tavo šeimininkas? Teisingai. Bobas tavo šeimininkas.
Ate, mama. Ate, tėti.
Ji tik truputį nesitveria savam kaily.
Aha, aš irgi.
Heizelei labai pasisekė, kad surado jus.
Aš tikra, kad tai mums pasisekė.
Pasimatysime pas mus per sekmadienio pietus! Penktą popiet.
Bus mėgstamiausias Bobo patiekalas.
Ateisim.
Girdėjai, Bobai? Sekmadienį „Panini“ sumuštiniai.
Skani mėsiška duona.
Bingo.
Ne tu!
Mano naujasis gyvenimas - visai ne toks, kokį įsivaizdavau.
Jis geresnis.
Žinoma, ne visada būna taip, kaip planuoji.
Nebent, na, viskam pasiruoši.
Galiausiai galima sakyti, kad nesėkmės atvedė man didžiausią sėkmę.
O gal tai ir buvo sėkmė?
Kad ir kas tai buvo, radau savo nuolatinę šeimą.
Tą, kuri neišeina. Kuri pasilieka.
Ir viską vėl pakartočiau, kad čia atsidurčiau,
NAMAI
PABAIGA
Išvertė Kristina Čeidaitė